C 200/22
SK
Úradný vestník Európskej únie
8.6.2023
Proces zrenia syra „Lajta sajt“ si vyžaduje špeciálne know-how.
Syry sa otáčajú každé 3 – 4 dni a premývajú sa soľným roztokom, aby sa zvýšila intenzita rastu baktérií.
Musia sa otáčať a umývať ručne veľmi opatrne a nesmú sa utierať.
Syr „Lajta sajt“ dozrieva 2 týždne, kým červená kultúra úplne nepokrýva povrch.
Intenzívne zrenie sa od povrchu posúva smerom k stredu a končí sa v čase, keď je syr „Lajta sajt“ zrelý.
Ďalšou vlastnosťou zrenia je rýchly nárast hodnoty pH kôry spôsobený rozkladom laktátu (na oxid uhličitý a vodu) určitými kvasinkami (napr.
Oospora lactis), ktoré prirodzene rastú na povrchu.
Zrenie syra „Lajta sajt“ sa vyznačuje rýchlou degradáciou väčšiny bielkovín, čo znamená, že 50 – 60 % z nich sa do druhého týždňa procesu zrenia zmení na peptidy, čiastočne vo forme zlúčenín aminokyselín.
Po troch týždňoch zrenia je badateľná čpavková chuť a vôňa a textúra stále mäkne, takže syr sa musí od tretieho týždňa skladovať pri teplote od 2 °C do 8 °C, aby bol jedlý a zachoval si svoje charakteristické vlastnosti.
Povesť syra „Lajta sajt“ je založená na jeho chuti, aróme, vôni, veľmi príjemnej drobivej štruktúre a jedinečnej vyrovnanosti kvality.
Bol a stále je obľúbený predovšetkým u milovníkov gurmánskych syrov a vďaka intenzívnej proteolýze sa radí medzi najľahšie stráviteľné druhy syrov.
Na tematickom blogu o syroch sa o syre „Lajta sajt“ hovorí ako o slávnom a právom obľúbenom maďarskom syre, ktorý je zaradený medzi syry zrejúce s červenými kultúrami a je opísaný takto: „Kôra je tenká, pružná a má tmavožlto-červenú farbu.
Telo syra je hutné, s malými očkami a má výraznú, aromatickú a príjemne ostrú chuť.
Ľahko sa krája a strúha, takže je ideálny na sendviče a toasty a môže sa podávať aj s cestovinami.
Odporučil by som ho pre každé jedlo vyžadujúce syr.“
Zdroj: https://sajtologia.blog.hu/2015/09/09/ha_lajta_van_rajta Syr „Lajta sajt“ bol často ocenený na domácich a medzinárodných súťažiach syrov: — zlatý certifikát na Maďarskej národnej súťaži syrov v roku 2011 v Csermajore; — prvé miesto medzi tradičnými národnými syrmi 15 krajín na Národnej súťaži syrov organizovanej v rámci 22. ročníka Budapeštianskeho vínneho festivalu v roku 2013; — zlatá medaila na Národnej syrovej rally 2018; — druhé miesto na Mikulovskom syrovom festivale v roku 2019 v Česku; — veľké uznanie na výstave syrov „Caseus Veneti“ v roku 2021.
Výstava je otvorená pre malých výrobcov syrov, ktorí vyrábajú jedinečné výrobky s miestnymi vlastnosťami.
Zdroj: https://www.padovaoggi.it/foto/eventi/caseusveneti-piazzola-25-26-settembre-2021.html/ Odkaz na uverejnenie špecifikácie https://gi.kormany.hu/foldrajzi-arujelzok.